Александър Твардовски
На живота на края…

Превод от руски: Андрей Германов, —

chitanka.info

На живота на края,

на самото му дънце,

ще поискам веднъж

да поседна на слънце,

на затоплено пънче.

И нека да светят

листата опадали

на близката вечер

с лъчите белязани.

Престоят ти свършва –

ти тръгваш. И надали

по-зла мъка има,

но що да приказваме.

Аз своята мисъл

без пречки ще слушам,

ще тегля с тояжката

чертата последна.

Все пак, май че не,

не е лошо, че в случая

аз тук се отбих

и с чертичка отметнах се.

1967

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.